เช็คด่วน! รถติดแน่กับเส้นทางขบวนแห่ฮีโร่โอลิมปิก 2016
ฉลองความสำเร็จกับฮีโร่โอลิมปิก 2016 รถติดแน่กับเส้นทางขบวนแห่ อัพเดทข้อมูลเพื่อหลีกเลี่ยงปัญหารถติดตั้งแต่ 15.00น. เป็นต้นไป โดยเริ่มจาก กกท หัวหมาก-สิ้นสุดที่ทำเนียบรัฐบาล
26 ส.ค. 2559

ผู้สื่อข่าวรายงานว่า วันนี้ (26 ส.ค.59) จะมีการจัดพิธีมอบเงินรางวัลฉลองความสำเร็จให้กับนักกีฬาไทยในโอลิมปิก 2016 พร้อมมีขบวนแห่ไปตามถนนต่างๆ โดยมีกำหนดการขบวนแห่นักกีฬาโอลิมปิก 2016 ในเวลา และเส้นทางดังต่อไปนี้
เวลา 15.00 น. ขบวนแห่จะออกจากการกีฬาแห่งประเทศไทย (กกท.) ไปตามถนนรามคำแหง-ถนนพระราม 9–ดินแดง-อนุสาวรีย์ชัยสมรภูมิ-พญาไท-เพชรบุรี-ยมราช และทำเนียบรัฐบาล
เวลา 16.30 น. ขบวนแห่เดินทางถึงทำเนียบรัฐบาล โดยนายกรัฐมนตรี พล.อ.ประยุทธ์ จันทร์โอชา เป็นประธานในพิธีมอบเงินรางวัลให้แก่นักกีฬา สตาฟฟ์โค้ช และสมาคมกีฬาฯ ที่เข้าร่วมการแข่งขันในโอลิมปิกเกมส์
ทั้งนี้ ขอแนะนำประชาชนที่ไม่มีความจำเป็นควรเลี่ยงเส้นทางขบวนแห่ดังกล่าว เนื่องจากว่าการจราจรอาจติดขัด ตั้งแต่เวลา 15.00 น.เป็นต้นไป 